O‘zbekistonning barcha hududlarida 2022-yil oxirigacha buyrak transplantatsiyasi amaliyoti yo‘lga qo‘yiladi

“Xirurgiya xizmatini transformatsiya qilish, hududlarda jarrohlik amaliyotlari sifatini oshirish va ko‘lamini kengaytirish chora-tadbirlari to‘g‘risida”gi qaror qabul qilindi. Bu haqda SSV matbuot xizmati ma’lum qildi.

Prezident qaroriga ko‘ra, 2022—2023-yillar davomida kaminvaziv va yuqori texnologik jarrohlik amaliyotlari ko‘lamini oshirish, shu jumladan, tuman (shahar)larda ko‘rsatiladigan amaliyotlar turini 60 tadan 79 taga, hududlarda esa 130 tadan 168 taga oshirish, V.Vohidov nomidagi Respublika ixtisoslashtirilgan xirurgiya ilmiy-amaliy tibbiyot markazi yurak va o‘pka transplantatsiyasi joriy etilishi belgilandi.
Qarorga ko‘ra, V.Vohidov nomidagi Respublika ixtisoslashtirilgan xirurgiya ilmiy-amaliy tibbiyot markazi, Respublika shoshilinch tibbiy yordam ilmiy markazi va Respublika ixtisoslashtirilgan nefrologiya va buyrak transplantatsiyasi ilmiy-amaliy tibbiyot markazi tomonidan 2022-yil yakuniga qadar barcha hududlarda buyrak transplantatsiyasi amaliyoti yo‘lga qo‘yiladi.
Shuningdek, Sog‘liqni saqlash vazirligining Iqtidorli va malakali tibbiyot mutaxassislarini qo‘llab-quvvatlash hamda tibbiyot muassasalariga jalb qilish jamg‘armasi va mahalliy budjet mablag‘lari hisobidan Respublika ixtisoslashtirilgan xirurgiya ilmiy-amaliy tibbiyot markazi va hududiy davlat tibbiyot muassasalarining xorijiy tillarni yaxshi biladigan xodimlarining 2021—2022-yillarda xirurgiya sohasi uchun dolzarb yo‘nalishlar bo‘yicha nufuzli xorijiy tibbiyot muassasalari va markazlariga malaka oshirish va stajirovka o‘tash uchun yuborish, shuningdek, markaz faoliyatiga yetakchi xorijiy mutaxassislarni jalb etish choralari ko‘riladi.
Malaka oshirish va stajirovka o‘tash uchun yuboriladigan xodimlarga Respublika ixtisoslashtirilgan xirurgiya ilmiy-amaliy tibbiyot markazi bilan tuziladigan shartnoma shartlariga muvofiq, markaz va hududiy davlat tibbiyot muassasalarida ishlab berish majburiyati yuklatiladi.
Shunday qilib, xorijiy mutaxassislarni davlat tibbiyot muassasalariga jalb etishda:
Bundan avval Namangan, Samarqand va Xorazmda buyrak transplantatsiyasi yo‘lga qo‘yilishi hamda xorazmlik 33 yoshli ayol turmush o‘rtog‘iga buyragini bergani haqida xabar berilgandi.